11-23/DEC-00031. Adierazpen instituzionala, zeinaren bidez Nafarroako Parlamentuak bat egiten baitu Diabetesaren Mundu Egunaren inguruko ospakizunarekin

Eledunen Batzarrak onetsi du

Nafarroako Parlamentuko Eledunen Batzarrak, 2023ko azaroaren 6an egindako bilkuran, honako adierazpen hau onetsi zuen:

"1. Nafarroako Parlamentuak bat egiten du azaroaren 14an ospatzen den Diabetesaren Mundu Egunarekin. Eta ekitaldi bat eginen du egun horretan, 13:00etan, ANADIrekin batera.

2. Nafarroako Parlamentuak bere fatxada urdinez argiztatuko du azaroaren 14an.

3. Nafarroako Parlamentuak erakunde eskudunak premiatzen ditu diabetes gaixotasunari aurrea hartzeko politikak sustatzen jarrai dezaten.

4. Nafarroako Parlamentuak beharrezkotzat jotzen du gaixoen eta profesionalen diabetes arloko prestakuntza eta hezkuntza areagotzeko neurriak sustatzea.

5. Nafarroako Parlamentuak uste du beharrezkoa dela diabetesaren ikusgaitasuna sustatzea, eta aldeztu egiten ditu ANADIk Diabetesaren Mundu Eguna dela-eta antolatu dituen jarduerak”.

Iruñean, 2023ko azaroaren 6an

Lehendakaria: Unai Hualde Iglesias